Í dag tóku glaðir kennarar á móti okkar dásamlegu börnum eftir sumarleyfi , við erum svo hamingjusöm að vera komin aftur til starfa og voru kennarar á fullu að gera skólann okkar tilbúinn til móttöku barna í gær . Við höfum fengið fjölmargar spurningar um komu hænsna hér í leikskólann okkar en þar sem hænsnakofinn okkar verður ítrekað fórnarlamb skemmdarverka þá dregst það ef til vill aðeins áfram . Þakið á kofanum var rifið upp vikuna fyrir opnun og því verðum við nú að láta laga það . Við erum samt hvergni nærri hætt . Við ætlum okkur að fá hænur . Kennarahópurinn er að mestu óbreyttur á þessu skólaári en við bjóðum samt velkomnar Eiríku sem ætlar að vera kennari á Gulakjarna og Eyrúnu okkar bjóðum við velkomna aftur til okkar eftir fæðingarorlof .